
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 800 

30 Ιουλίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναγραφή των εκπτώσεων στα τιμολόγια πώλησης μη 
ελεγχόμενων ειδών-Ανακοίνωση στο Υπ. Ανάπτυ¬ 
ξης συναπτομένων συμφωνιών χονδρεμπορίου με 
υπεραγορές εμπορίου-Τήρηση από τις υπεραγο¬ 
ρές εμπορίου τιμοκαταλόγων παροχής υπηρεσιών 
σε προμηθευτές τους- Λοιπές ρυθμίσεις που αφο¬ 
ρούν τα ανταλλακτικά και εξαρτήματα αυτοκινή¬ 
των, μοτοσυκλετών, γεωργικών μηχανημάτων 


κ.λ.π. 1 

Επιχορήγηση εργοδοτών για απασχόληση ατόμων με 
ειδικές ανάγκες. 2 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Α2-2587 (1) 

Αναγραφή των εκπτώσεων στα τιμολόγια πώλησης μη ε¬ 
λεγχόμενων ειδών-Ανακοίνωση στο Υπ. Ανάπτυξης συ¬ 
ναπτομένων συμφωνιών χονδρεμπορίου με υπεραγο¬ 
ρές εμπορίου-Τήρηση από τις υπεραγορές εμπορίου 
τιμοκαταλόγων παροχής υπηρεσιών σε προμηθευτές 
τους- Λοιπές ρυθμίσεις που αφορούν τα ανταλλακτικά 
και εξαρτήματα αυτοκινήτων, μοτοσυκλετών, γεωργι¬ 
κών μηχανημάτων κ.λ.π. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπ' όψιν: 

1. Το Ν. 1558/85 «Κυβέρνηση και Κυβερνητικά Όργανα» 

2. Το Π.Δ. 397/88 «Οργανισμόςτου Υπ.Εμπορίου», όπως 
τροποποιήθηκε και ισχύει. 

3. Το άρθρο 1 του Ν.Δ. 136/46 «Περί Αγορανομικού Κώ- 
δικος», όπως τροποποιήθηκε και ισχύει. 

4. ΤηνΑ.Δ. 14/89 «Κωδικοποίηση Αγορανομικών Διατά¬ 
ξεων εκδοθεισών μέχρι 16/2/89», όπως τροποποιήθηκε 
και ισχύει. 

5. Το Π.Δ. 27/96 «Συγχώνευση των Υπ. Τουρισμού, Βιο- 
μηχανίας-Ενέργειας-Τεχνολογίας και Εμπορίου στο 
Υπ.Ανάπτυξης». 

6. Την Κοινή Απόφαση 114/4-10-96των Πρωθυπουργού 
και Υπουργού Ανάπτυξης «Ανάθεση αρμοδιοτήτων στους 


Υφυπουργούς Ανάπτυξης Άννα Διαμαντοπούλου και Μι- 
χάλη Χρυσοχοΐδη. 

7. Την καθιέρωση αρχών για τη λειτουργία του υγιούς α¬ 
νταγωνισμού, την προστασία του καταναλωτή και για τη 
διεύρυνση της διαφάνειας στις συναλλαγές. 

8. Το γεγονός ότι από τις ρυθμίσεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, Αποφασίζουμε: 

Άρθροί: 

Μετά το άρθρο 14 του Κεφαλαίου 1 της Κωδικοποιημέ- 
νης Αγορανομικής Διάταξης 14/89 προστίθεται άρθρο 
14α που έχει ως ακολούθως: 

«Άρθρο 14α 

Αναγραφή των εκπτώσεων στα τιμολόγια πώλησης μη 
ελεγχομένων ειδών- Ανακοίνωση στο Υπ. Ανάπτυξης συ¬ 
ναπτομένων συμφωνιών μεταξύ χονδρεμπορίου και υπε¬ 
ραγορών εμπορίου. 

1. Στις διατάξειςτου παρόντος άρθρου υπάγονται τα εί¬ 
δη, ανεξαρτήτως προέλευσης, που ανήκουν στην κατη¬ 
γορία των μη ελεγχομένων ειδών. 

2. Οι βιομηχανίες, βιοτεχνίες, εισαγωγείς-αντιπρόσω- 
ποι οίκων εξωτερικού, εισαγωγείς, χονδρέμποροι-διακι- 
νητές και άλλοι αντιπρόσωποι αυτών, που διενεργούν πο¬ 
σοστιαίες ή δραχμικές εκπτώσεις επί αξίας προϊόντων ή 
εκπτώσεις σε είδος υπόχρεούνται όπως, επί των εκδιδο- 
μένων τιμολογίων πώλησης των προϊόντων αυτών, ανα¬ 
γράφουν τις εν λόγω εκπτώσεις. 

3. Οι επιχειρήσεις της ως άνω παραγράφου 2, εφόσον 
συνάπτουν συμφωνίες με τις υπεραγορές λιανικού εμπο¬ 
ρίου ή με υπεραγορές που ασκούν χονδρική και λιανική 
πώληση, συμφωνίες οι οποίες έχουν σχέση με την πώλη¬ 
ση ειδών, υποχρεούνται όπως ανακοινώνουν το περιεχό¬ 
μενο των συμφωνιών αυτών στο Υπουργείο Ανάπτυξης 
(Διεύθυνση Τιμών Τροφίμων και Ποτών) εντός των κατω¬ 
τέρω αποκλειστικών προθεσμιών. 

α) Εντός τριάντα (30) ημερών από την έναρξη ισχύος 
του παρόντος άρθρου, για όσες συμφωνίες έχουν συνα- 
φθεί πριν την ισχύ του παρόντος άρθρου. 

β) Εντός δεκαπέντε (15) ημερών από τη σύναψη τέτοιων 
συμφωνιών, για όσες πρόκειται να συναφθούν από την έ¬ 
ναρξη ισχύος του παρόντος άρθρου και μετά.» 

Άρθρο 2 

Μετά το άρθρο 77 του Κεφαλαίου 4 της Κωδικοποιημέ- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


νης Αγορανομικής Διάταξης 14/89 προστίθεται άρθρο 
77α που έχει ως ακολούθως: 

« Άρθρο 77α 

Τήρηση τιμοκαταλόγων παρεχόμενων υπηρεσιών από 
υπεραγορές εμπορίου και αποστολή αυτών προς τους 
προμηθευτές τους. 

1. Οι υπεραγορές λιανικού εμπορίου και οι υπεραγορές 
που ασκούν χονδρική και λιανική πώληση(δυρβΓ ΜειΧθΙε, 
πολυκαταστήματα, αλυσίδες καταστημάτων κ.λ.π.), που 
προσφέρουν προς τους προμηθευτές των προϊόντων που 
εμπορεύονται ιδιαίτερη μεταχείρηση ή παρέχουν προς 
αυτούς υπηρεσίες που αναφέρονται στην προβολή, δια¬ 
φήμιση και με κάθε τρόπο προώθηση των προϊόνΤων αυ¬ 
τών, υποχρεούνται να τηρούν τιμοκαταλόγους, στους ο¬ 
ποίους θα αναγράφονται το είδος της παρεχομένης υπη¬ 
ρεσίας ή ιδιαίτερης μεταχείρισης, τα χαρακτηριστικά που 
προσδιορίζουν αυτές καθώς και ή τιμή αυτών. Οι εν λόγω 
τιμοκατάλογοι θα φέρουν υποχρεωτικά την ημερομηνία 
έκδοσής τους και θα αποστέλλονται προς τους προμη¬ 
θευτές εντός αποκλειστικής προθεσμίας οκτώ (8) ημερών 
από την ημερομηνία έκδοσής τους 
.2. Κατά την πρώτη εφαρμογή των διατάξεων του πα¬ 
ρόντος, οι παραπάνω τιμοκατάλογοι πρέπει να εκδοθούν 
και αποσταλούν προς τους προμηθευτές τους εντός α¬ 
ποκλειστικής προθεσμίας τριάντα(30)ημερών από την η¬ 
μερομηνία έναρξης ισχύος του παρόντος άρθρου. 

3. Στις διατάξειςτου παρόντος άρθρου υπάγονται πέρα 
από τα κεντρικά καταστήματα των ως άνω υπεραγορών 
και τα υποκαταστήματα αυτών, εφόσον για τα τελευταία 
οι όροι των παρεχομένων ως άνω υπηρεσιών ή της ιδιαί¬ 
τερης μεταχείρισης διαφέρουν» 

Άρθρο 3 

Μετά το άρθρο 68 του κεφαλαίου 4 της Κωδικοποιημέ- 
νης Αγορανομικής Διάταξης 14/89 προστίθεται άρθρο 
που έχει ως ακολούθως: 

«Άρθρο 68α 

Τρόπος τήρησης τιμοκαταλόγων χονδρικής πώλησης 
ορυκτελαίων, ανταλλακτικών και εξαρτημάτων αυτοκινή¬ 
των, μοτοσυκλετών, μηχανημάτων κ.λ.π. 

1. Στις διατάξεις του παρόντος άρθρου υπάγονται τα ο¬ 
ρυκτέλαια, τα ανταλλακτικά και εξαρτήματα αυτοκινή¬ 
των, μοτοσυκλετών, μοτοποδηλάτων, γεωργικών μηχα¬ 
νημάτων, αλυσσοπριόνων, οδοποιητικών, χωματουργι- 
κών και λοιπών μηχανημάτων γενικά και ποδηλάτων 
καθώς και τα ελαστικά επίσωτρα, ανεξαρτήτως προέλευ¬ 
σης αυτών. 

2. Οι πωλήσειςτων ειδών της ανωτέρω παραγράφου 1 
που πραγματοποιούνται από βιομηχανίες, βιοτεχνίες, ει¬ 
σαγωγείς- αντιπροσώπους οίκων εξωτερικού, εισαγω¬ 
γείς, χονδρεμπόρους-διακινητές και άλλους αντιπροσώ¬ 
πους αυτών σε επιχειρήσεις λιανικής πώλησης προς με¬ 
ταπώληση, είναι πωλήσεις χονδρικές και οι τιμές τους 
είναι αποκλειστικά τιμές χονδρικής πώλησης.3. Επί των . 
τηρουμένων, από τις ως άνω επιχειρήσεις τιμοκαταλόγω 

ν χονδρικής πώλησης η αναγραφόμενη για κάθε ένα από 
τα είδη ως άνω παραγράφου 1 τιμή πώλησης προσδιορί¬ 
ζει την καθαρή τιμή χονδρικής πώλησης (πριν από τον υ¬ 
πολογισμό του φόρου προστιθέμενης αξίας Φ.Π.Α.) 

4. Η ανωτέρω καθαρή τιμή χονδρικής πώλησης ανα¬ 
γράφεται στα εκδιδόμενα τιμολόγια χονδρικής πώλησης 


και επί της τιμής αυτής υπολογίζονται οι τυχόν παρεχό¬ 
μενες από τις επιχειρήσεις της ως άνω παραγράφου 2 εκ¬ 
πτώσεις προς τους πελάτες τους. 

5. Επίτων τιμοκαταλόγων χονδρικής πώλησης της ως ά¬ 
νω παραγράφου 3 απαγορεύεται η αναγραφή τιμών μέσω 
των οποίων με οποιονδήποτε τρόπο υποδηλώνεται ή συ- 
νιστάτια προς τους λιανοπωλητές το επίπεδο τιμών λιανι¬ 
κής πώλησης προς τον τελικό καταναλωτή. 

6. Οι επιχειρήσεις λιανικής πώλησης των ειδών της α¬ 
νωτέρω παραγράφου 1 απαγορεύεται να κατέχουν, το¬ 
ποθετούν, αναρτούν και να εφαρμόζουν καθ’ οιονδήποτε 
τρόπο και ιδίως με τη χρήση ηλεκτονικών συστημάτων-δι- 
κτύων τιμοκατάλογο λιανικής πώλησης με το ονοματεπώ¬ 
νυμο ή επωνυμία ή εμπορικό σήμα των επιχειρήσεων χον¬ 
δρικής πώλησης της ως άνω παραγράφου 2. 

7. Οι επιχειρήσεις χονδρικής πώλησης της ανωτέρω πα¬ 
ραγράφου 2, εφόσον πωλούν τα παραπάνω προϊόντα λια- 
νικώς, υποχρεούνται στην τήρηση χωριστού τιμοκαταλό¬ 
γου στον οποίον αναγράφονται οι τιμές λιανικής πώλη¬ 
σης. Οι εν λόγω τιμές απευθύνονται αποκλειστικά και 
μόνο σε ιδιώτες καταναλωτές. Οι επιχειρήσεις που α¬ 
σκούν μικτή δραστηριότητα (συνεργεία επισκευής και συ- 
ντήρησης οχημάτων και λοιπών μηχανημάτων με ταυτό¬ 
χρονη άσκηση εμπορικής δραστηριότητας στα παραπά¬ 
νω είδη) μπορούν να προμηθεύονται τα είδη της ως άνω 
παργράφου 1 από οποιαδήποτε πηγή. 

8. Οι επιχειρήσεις χονδρικής πώλησης της ως άνω πα¬ 
ραγράφου 2 υπόκεινται στις κατωτέρω υποχρεώσεις: 

α) Εντός αποκλειστικής προθεσμίας τριάντα (30) ημε¬ 
ρών από την έναρξη ισχύος του παρόντος υποβάλλουν 
στο Υπ. Ανάπτυξης (Διεύθυνση Τιμών Βιομηχανικών Προϊ¬ 
όντων και Φαρμάκων) τιμοκατάλογο χονδρικής πώλησης 
μεταπαραπάνω είδη καιτιςτιμές αυτώνπου εφαρμόζουν 
κατά την ημερομηνία έναρξης ισχύος του παρόντος άρ¬ 
θρου. 

β) Εντός του μηνάς Ιανουάριου εκάστου έτους υποβάλ¬ 
λουν στην παραπάνω Υπηρεσία τον τιμοκατάλογο χον¬ 
δρικής πώλησης με τα παραπάνω είδη και τιμές αυτών. 

Η υποβολή αυτή πιστοποιείται είτε με προσκόμιση στο 
Υππουργείοτου ενλόγωτιμοκαταλόγου, βεβαιουμένη με 
τον οικείο αριθμό πρωτοκόλλου, είτε με συστημένη επι¬ 
στολή που αποστέλλεται ταχυδρομικά» 

Άρθρο 4 

Η παρούσα Α.Δ. τίθεται σε ισχύ από την επομένη της α¬ 
νακοίνωσής της με τον ημερήσιο τύπο εκτός από τις πα¬ 
ρακάτω εξαιρέσεις: 

α) Η παράγραφος 2 του ως άνω άρθρου 14α της Α.Δ. 
14/89 τίθεται σε ισχύ από 1ης Σεπτεμβρίου 1998. 

β) Οι παράγραφοι 2 έως και 7 του ως άνω άρθρου 68α 
της Α.Δ. 14/89 τίθενται σε ισχύ από 1ης Σεπτεμβρίου 
1998. 

Άρθρο 5 

1. Οι παραβάτες της παρούσας, που ισχύει σε όλη τη 
χώρα, διώκονται και τιμωρούνται σύμφωνα με την ισχύ- 
ουσα Αγορανομική Νομιθεσία. 

2. Να δημοσιευθεί στην Εφημερίδα της Κυβερνήσεως 
και να ανακοινωθεί με τον ημερήσιο τύπο. 

Αθήνα, 9 Ιουλίου 1998 

Ο ΥΦΥΠΟΥΡΓΟΣ 

ΜΙΧΑΛΗΣ ΧΡΥΣΟΧΟΪΔΗΣ 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ.33616 (2) 

Επιχορήγηση εργοδοτών για απασχόληση ατόμων με ει¬ 
δικές ανάγκες 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παραγράφου 1 του άρθρου 5 του Ν 
1648/86 «προστασία πολεμιστών αναπήρων και θυμάτων 
πολέμου και μειονεκτούντων προσώπων (ΦΕΚ 147/Α' 12 - 
10 - 86 ). 

1. Το Ν. 1262/82 άρθρο 29 για την παροχή κινήτρων ενί¬ 
σχυσης της οικονομικής και περιφερειακής ανάπτυξης 
της χώρας και τροποποίηση συναφών διατάξεων» όπως 
τροποποιήθηκε με τα άρθρα 6, 7, και 8 του Ν 1836/89 
«προώθηση της απασχ’ολησης και της επαγγελματικής 
κατάρτισης και άλλες διατάξεις» και το άρθρο 6 του Ν. 
2434/96. 

3. Τις διατάξειςτηςπαρ. 2ατου άρθρου 1 του Ν.2469/97 
«Περιορισμός και βελτίωση της αποτελεσματικότητας 
των κρατικών δαπανών»(Α.38) 

4. Την υπ' αριθ. 1232/30-6-98 απόφαση του Δ.Σ. του Ο- 
ΑΕΔ (αριθ. συνεδρίασης 26/30-6-98) που μας υποβλήθη¬ 
κε με το υπ' αριθ. Β112469/6-7-98 έγγραφό του. 

Αποφασίζουμε: 

1. Καταρτίζουμετέσσερα(4) Προγράμματα Επιχορήγη¬ 
σης Ιδιωτικών Επιχειρήσεων, Επιχειρήσεων Τοπικής Αυ¬ 
τοδιοίκησης σύμφωνα μα τα αναφερόμενα στο άρθρο 1, 
παρ. 3 και 4, του Ν.2527/97, Επιχειρήσεων που προσλαμ¬ 
βάνουν Άτομα με Ειδικές Ανάγκες με την διαδικασία της 
υποχρεωτικής πρόσληψης (άρθρο2του Ν. 1648/86), Συ¬ 
νεταιρισμών, Επαγγελματικών Σωματείων και Ενώσεων 
αυτών, Σωματείων, Αστικών Εταιρειών μη κερδοσκοπικού 
χαρακτήρα ή Κοινοπραξιών και γενικά Εργοδοτών για τη 
δημιουργία πεντακοσίων (500) Νέων Θέσεων Εργασίας 
για την απασχόληση Ατόμων με Ειδικές Ανάγκες, ηλικίας 
16-65 ετών. 

2. ΔΙΑΡΘΡΩΣΗ ΠΡΟΓΡΑΜΜΑΤΩΝ 

α)ΠΡΟΓΡΑΜΜΑ Α: ΠΛΗΡΟΥΣ ΑΠΑΣΧΟΛΗΣΗΣ 

Για την δημιουργία τετρακοσίων (400) Νέων Θέσεων 
Εργασίας πλήρους απασχόλησης, για Άτομα με Ειδικές 
Ανάγκες. Η διάρκεια της επιχορήγησης ορίζεται σε 36 μή¬ 
νες, με την υποχρέωση ο εργοδότης να απασχολήσει το 
άτομο μετά τη λήξη του 36μηνου, άλλους δέκα (10) μήνες 
χωρίς επιχορήγηση. 

β)ΠΡΟΓΡΑΜΜΑ Β: ΜΕΡΙΚΗΣ ΑΠΑΣΧΟΛΗΣΗΣ 

Για την δημιουργία είκοσι (20) Νέων Θέσεων Εργασίας 
μερικής απασχόλησης, για Άτομα με Ειδικές Ανάγκες που 
έχουν περιορισμένες δυνατότητες, για απασχόληση με 
πλήρες ωράριο, λόγω σοβαρής σωματικής ή ψυχικής 
βλάβης(παρ. 4, του άρθρου 1, του Ν. 1648/86) και για ώ¬ 
ρες ίσες με το ήμισυ των ωρών της ημερήσιας υποχρεω¬ 
τικής απασχόλησης. Η διάρκεια της επιχορήγησης ορίζε¬ 
ται σε 36 μήνες, με την υποχρέωση ο εργοδότης να απα¬ 
σχολήσει το άτομο μετά τη λήξη του 36μηνου, άλλους 
δέκα(10) μήνες χωρίς επιχορήγηση. 

γ)ΠΡΟΓΡΑΜΜΑ Γ: ΜΕΡΙΚΗΣ ΑΠΑΣΧΟΛΗΣΗΣ-ΟΡΙΣΜΕ- 
ΝΟΥ ΧΡΟΝΟΥ ΣΥΜΒΑΣΗΣ. 

Γιατην δημιουργία είκοσι (20) Νέων Θέσεων Εργασίας 
για την απασχόληση ατόμων με Νοητική Υστέρηση, με την 
προϋπόθεση να έχουν παρακολουθήσει πρόγραμμα κα¬ 
τάρτισης σε σχολή για ΑΜΕΑ με Ν.Υ. (Ίδρυμα, Ειδικό Σχο¬ 
λείο κλπ). 


Τα άτομα θα προτείνονται από τον Φορέα κατάρτισης, 
ο οποίος θα έχει την ευθύνη εξασφάλισης της θέσης ερ¬ 
γασίας, καθώς και την παρακολούθηση και υποστήριξη 
των ατόμων στο χώρο εργασίας σε συνεργασία με την 
αρμόδια Υπηρεσία του ΟΑΕΔ. 

Η διάρκεια επιχορήγησης-απασχόλησης για αυτά τα ά¬ 
τομα θα είναι 9μηνη και για ώρες εργασίας ίσες με το ήμι- 
συ των ωρών της ημερήσιας υποχρεωτικής απασχόλη¬ 
σης και μέχρι 22 ημέρες το μήνα. 

δ)ΠΡΟΓΡΑΜΜΑ Δ: ΟΡΙΣΜΕΝΟΥ ΧΡΟΝΟΥ ΣΥΜΒΑΣΗΣ 

Γ ιατην δημιουργία εξήντα (60) Νέων Θέσεων Εργασίας 
για την απασχόληση ΑΜΕΑ από επιχειρήσεις Τοπικής Αυ¬ 
τοδιοίκησης, σύμφωνα με το άρθρο 1, παρ. 3 και 4, του Ν 
2527/97, καθώς και από Ξενοδοχειακές-Τουριστικές και 
άλλες Εποχιακές επιχειρήσεις, εφ’ όσον αυτές τους πα¬ 
ρέχουν απασχόληση τουλάχιστον π'ρντε (5) μηνών. 

Στην περίπτωση αυτή, ο χρόνος έναρξης της επιχορή¬ 
γησης θα είναι η ημερομηνία λήξης ημερομηνία έναρξης 
της ορισμένου χρόνου σύμβασης και ο χρόνος λήξης η η¬ 
μερομηνία λήξης της ορισμένου χρόνου σύμβασης. 

3. ΠΟΣΟ ΕΠΙΧΟΡΗΓΗΣΗΣ 

Το ποσό της επιχορήγησης για κάθε προσλαμβανόμενο 
άτομο καθορίζεται: 

Για τα προγράμματα Α και Δ (ΠΛΗΡΟΥΣ ΑΠΑΣΧΟ- 
ΛΗΣΗΣ και ΟΡΙΣΜΕΝΟΥ ΧΡΟΝΟΥ ΣΥΜΒΑΣΗΣ) στις έξι χι¬ 
λιάδες πεντακόσιες(6.500)δρχ. την ημέρα για το πρώτο 
δωδεκάμηνο, επτά χιλιάδες πεντακόσιες (7.500)δρχ.την 
ημέρα για το δεύτερο δωδεκάμηνο και οκτώ χιλιάδες 
(8.000)δρχ. την ημέρα για το τρίτο δωδεκάμηνο, χωρίς 
καμία άλλη παροχή από τον ΟΑΕΔ (ασφάλεια κλπ). 

Γιατοπρόγραμμα Β (ΜΕΡΙΚΗΣ ΑΠΑΣΧΟΛΗΣΗΣ) στιςπέ- 
ντε χιλιάδες(5.000)δρχ. την ημέρα και για τους 36 μήνες. 

Για το πρόγραμμα Γ(ΜΕΡΙΚΗΣ ΑΠΑΣΧΟΛΗΣΗΣ-Ο- 
ΡΙΣΜ ΕΝ ΟΥ ΧΡΟ Ν ΟΥ ΣΥΜΒΑΣΗΣ0 στις πέντε χιλιάδες πε¬ 
ντακόσιες (5.500) δρχ. την η μέρα και για τους 9 μήνες. 

Η επιχορήγηση θα υπολογίζεται για κάθε εργάσιμη η¬ 
μέρα και μέχρι 26 ημέρες κατ’ ανώτατο όριο για κάθε μή¬ 
να, πλήντου προγράμματος Γ, που το ανώτατο για κάθε 
μήνα όριο απασχόλησης, ορίζεται στις 22 ημέρες. 

4. ΕΚΔΟΣΗ ΕΓΚΡΙΤΙΚΩΝ ΑΠΟΦΑΣΕΩΝ ΥΠΑΓΩΓΗΣ ΣΤΑ 
ΠΡΟΓΡΑΜΜΑΤΑ 

α) Οι εγκριτικές αποφάσεις θα εκδίδονται για το νομό 
Αττικής (πλήν Τ.Υ. ΟΑΕΔ Μεγάρων, Ελευσίνας και Λαυρί¬ 
ου) και τους νομούς Θεσ/νίκής, Μαγνησίας, Αχαΐας, Ηρα¬ 
κλείου και Λάρισας από τα αντίστοιχα Γ ραφεία Εργασίας 
Ειδικών Κοινωνικών Ομάδων.Στούς υπόλοιπους νομούς 
οι αποφάσεις θα εκδίδονται από τις κατά τόπους αρμό¬ 
διες Υπηρεσίες (ΚΠ Α ή Γ ραφείο Εργασίας ή Υ. Ν. ή Τ. Υ.) 

Το διάστημα έκδοσης της εγκριτικής απόφασης ορίζε¬ 
ται στις είκοσι (20) το ανώτερο ημέρες από την ημερομη¬ 
νία υποβολής της σχετικής αίτησης. 

β) Η πρόσληψη του ατόμου θα γίνεται μετά την έκδοση 
της εγκριτικής απόφασης και η επιχορήγηση της επιχεί¬ 
ρησης θα αρχίζει από την ημερομηνία πρόσληψης του α¬ 
τόμου. 

γ) Κατ’ εξαίρεση είναι δυνατόν επιχείρηση ή οποία προ- 
σέλαβε ΑΜΕΑ τριάντα (30) εργάσιμες ημέρες πριν από 
την ημερομηνία υποβολής της αίτησης, να υπαχθεί στο 
πρόγραμμα και να επιχορηγηθεί από την ημερομηνία 
πρόσληψης του ατόμου. 

δ) Οι εγκριτικές αποφάσεις για την καταβολή της επιχο¬ 
ρήγησης θα κοινοποιούνται στις αρμόδιες κατά τόπο Υ¬ 
πηρεσίες τουΟΑΕΔ, καθώς και στον εργοδότη. 

ε) Η προθεσμία πλήρωσης των θέσεων που εγκρίνονται 
από τον προϊστάμενο των αρμοδίων Υπηρεσιών του ΟΑ- 
ΕΔ, είναι (2) μήνες το αργότερο από την ημερομηνία της 
σχετικής εγκριτικής απόφασης 

Ειδικά για τις αποφάσεις που θα εκδοθούν μετά την 
1.5.1999, η προθεσμία περιορίζεται μέχρι 30.6.1999. 

5. ΤΡΙΜΜΗΝΟ ΠΡΟΚΑΤΑΡΤΙΣΗΣ ΚΑΙ ΠΡΟΣΑΡΜΟΓΗΣ 

Για τα προγράμματα Α, Β και Δ: 

Το πρώτο τρίμηνο από την πρόσληψη του Ατόμου με Ει¬ 
δικές Ανάγκες, θεωρείται ΠΕΡΙΟΔΟΣ ΠΡΟΚΑΤΑΡΤΙΣΗΣ 
ΚΑΙ ΠΡΟΣΑΡΜΟΓΗΣ. 

Στο διάστημα αυτό η επιχείρηση- εργοδότης που υπά¬ 
γεται στο πρόγραμμα, υποχρεούται να ορίσει άτομο της 
επιχείρησης, το οποίο θα έχει την ευθύνη να εκπαιδεύσει 
τον εργαζόμενο στο αντικείμενο απασχόλησής του και να 
τον βοηθήσει να ενταχθεί ομαλά στην παραγωγική διαδι¬ 
κασία. 

Σημειώνεται ότι, εάν το άτομο παρουσιάζει ιδιαίτερες 
δυσκολίες προσαρμογής(π.χ. ψυχιατρικό πρόβλημα, 
νοητική υστέρηση, κώφωση, παραπληγία,τετραπληγία 
κλπ) είναι δυνατόν η περίοδος προκατάρτισης και προ¬ 
σαρμογής να επιμηκυνθεί και μέχρι πέντε (5) μήνες, κατά 
την κρίση του αρμόδιου υπαλλήλου της Υπηρεσίας του Ο- 
ΑΕΔ. 

Η μέθοδος υλοποίησης των ενεργειών προκατάρτισης 
και προσαρμογής του ατόμου θα προσδιορίζεται σε σχε¬ 
τικό διάγραμμα που θα δίνεται στην επιχείρηση από την υ¬ 
πηρεσία του ΟΑΕΔ που θα εκδίδει την εγκριτική απόφαση 
υπαγωγής στο πρόγραμμα(Γρ.Εργασίας Ε.Κ.Ο, ΚΠΑ, 
Γρ.Εργασίας, Υ.Ν, Τ.Υ κλπ.) 

Για τις παραπάνω ενέργειες προκατάρτισης και προ¬ 
σαρμογής του ατόμου, η επιχείρηση θα επιχορηγείται με 
το ποσό των διακοσίων χιλιάδων (200.000) δραχμών, ανε¬ 
ξάρτητα της χρονικής διάρκειας της περιόδου προκα¬ 
τάρτισης και προσαρμογής (3 έως 5 μήνες), το οποίο θα 
καταβάλλεται εντός τεσσάρων (4) μηνών το αργότερο α¬ 
πό την υλοποίηση των ενεργειών αυτών, μετά από ειση¬ 
γητική έκθεση του αρμοδίου υπαλλήλου του ΟΑΕΔ(Γρ. 
Εργασίας Ε.Κ.Ο.,ΚΠΑ, Γρ.Εργασίας, Υ.Ν., Τ.Υ), ότι ο ερ¬ 
γαζόμενος βοηθήθηκε ουσιαστικά και είχε θετική προ¬ 
σαρμογή στον εργασιακό χώρο. 

Σημειώνεται ότι κατά την περίοδο αυτή καταβάλλεται 
στην επιχείρηση και η κανονική ημερήσια επιχορήγη¬ 
ση.Εάν στα παραπάνω προγράμματα υπαχθεί επιχείρηση 
για πρόσληψη ΑΜΕΑ που το απασχόλησε στο παρελθόν, 

- δεν - δικαιούται της ειδικής επιχορήγησης προκατάρτι¬ 
σης και προσαρμογής. 

6. ΜΕΤΑΤΡΟΠΗ ΠΡΟΓΡΑΜΜΑΤΟΣ Β: ΜΕΡΙΚΗΣ Α¬ 
ΠΑΣΧΟΛΗΣΗΣ 

Εάν στη διάρκεια του πρώτου δωδεκαμήνου του προ¬ 
γράμματος Β (ΜΕΡΙΚΗΣ ΑΠΑΣΧΟΛΗΣΗΣ), το άτομο έχει 
θετική προσαρμογή στον εργασιακό χώρο, είναι δυνατή η 
μετατροπή του προγράμματος, από μερική σε πλήρη α¬ 
πασχόληση για το υπόλοιπο διάστημα και μέχρι τη λήξη 
του. 

Η μετατροπή του προγράμματος θα γίνεται μετά από αί¬ 
τηση της επιχείρησης και θα εκδίδεται εγκριτική απόφα¬ 
ση εντός είκοσι (20) ημερών από την αρμόδια υπηρεσία 
του ΟΑΕΔ που εξέδωσε την αρχική απόφαση υπαγωγής. 

7. ΕΠΙΜΗΚΥΝΣΗ ΧΡΟΝΟΥ ΕΠΙΧΟΡΗΓΗΣΗΣ 

α) Είναι δυνατή η επιμήκυνση του χρόνου επιχορήγη¬ 
σης (36μηνου κατά τέσσερις (4) το πολύ μήνες σε περί¬ 
πτωση χορήγησης ομαδικής άδειας απουσίας προσωπι¬ 


κού, σοβαρής ασθένειας εργαζομένου, άδεια χωρίς απο¬ 
δοχές κ.λπ., μετά από αίτηση του εργοδότη και απόφαση 
του προϊσταμένου της αρμόδιας Υπηρεσίας του ΟΑΕΔ. 

β) Ειδικά για τα άτομα με ψυχιατρικά προβλήματα και 
για τις περιπτώσεις άδειας κυοφορίας - τοκετού, ο χρό¬ 
νος επιχορήγησης (36 μήνες) του εργοδότη, μπορεί να ε¬ 
πιμηκυνθεί μέχρι και έξι (6) μήνες, αφού προηγουμένως 
προσκομισθεί βεβαίωση από τον αρμόδιο γιατρό. 

γ) Επίσης σε περίπτωση αντικατάστασης ατόμου μέσα 
στην προθεσμία των εξήντα (60) ημερών η εκπρόθεσμης 
αντικατάστασης, για την οποία όμως εκδόθηκε θετική α¬ 
πόφαση από τον Περ/κό Δ/ντή ή το Δ.Σ. του ΟΑΕΔ, είναι 
δυνατή η επιμήκυνση του χρόνου επιχορήγησης κατά δύο 

(2) το πολύ μήνες για κάθε άτομο που αντικαταστάθηκε 
μετά από αίτηση του εργοδότη και απόφαση του αρμόδι¬ 
ου προϊσταμένου της Υπηρεσίας του ΟΑΕΔ. 

8. ΠΡΟΫΠΟΘΕΣΕΙΣ ΥΠΑΓΩΓΗΣ 
Απαραίτητες προϋποθέσεις για την υπαγωγή επιχειρή¬ 
σεων στα προγράμματα αυτά είναι: 

α) Τα άτομα που θα προσληφθούν να έχουν υπαχθεί 
στις διατάξεις του Ν. 1648/86, να έχουν την Ελληνική Υ¬ 
πηκοότητα ή την Υπηκοότητα κράτους - μέλους της Ε.Ε. 
ή να είναι Έλληνες Ομογενείς που απασχολούνται νόμιμα 
στην Ελλάδα ή να εμπίπτουν στο άρθρο 11 του ΚΑΝ.Ε- 
ΟΚ. 1612/86. 

β) Να μην έχουν απολύσει Άτομο με Ειδικές Ανάγκες κα- 
τάτην διάρκεια των τριών (3) μηνών που προηγούνται της 
ημερομηνίας υποβολής της σχετικής αίτησης στην αρμό¬ 
δια υπηρεσία του ΟΑΕΔ. Η απόλυση άλλου εργαζομένου 
πλην ΑΜΕΑ, δεν δεσμεύει την υπαγωγή της επιχείρησης 
στο πρόγραμμα. 

Παρέχεται η ευχέρεια να υπαχθούν στα προγράμματα 
και επιχειρήσεις που κατά την κρίσιμη περίοδο των τριών 

(3) μηνών απέλυσαν μεν ΑΜΕΑ αλλά το αντικατέστησαν 
με άλλο ΑΜΕΑ καθώς και επιχειρήσεις που δεν αντικατέ- 
στησαντα Άτομα με Ειδικές Ανάγκες που απολύθηκαν κα¬ 
τά την κρίσιμη περίοδο, επειδή έληξε η σύμβαση εργα¬ 
σίας τους ή στρατεύθηκαν ή συνταξιοδοτήθηκαν ή απο¬ 
χώρησαν οικειοθελώς. 

Στις περιπτώσεις αυτές η επιχείρηση πρέπει κατά την η¬ 
μέρα υποβολής των δικαιολογητικών να καταθέσει και τα 
ανάλογα δικαιολογητικά στράτευσης, συνταξιοδότησης, 
λήξης της σύμβασης εργασίας ή παραίτησής του. 

γ) Να απασχολήσουν τα άτομα που θα προσλάβουν, σε 
αντικείμενο ίδιο ή παραπλήσιο της ειδικότητάς τους. 

δ) Σε περίπτωση απόλυσης ατόμου πριν από τη λήξη 
των σαράντα έξι (46) μηνών η επιχείρηση είναι υποχρεω¬ 
μένη να το αντικαταστήσει με άλλο ΑΜΕΑ, προστατευό- 
μενοτου Ν. 1648/86το αργότερο μέσα σε εξήντα (60) ερ¬ 
γάσιμες ημέρες από την απόλυση. Στην περίπτωση αυτή 
η επιχορήγηση θα συνεχιστεί από την ημερομηνία της α¬ 
ντικατάστασης του απολυθέντος και μέχρι τη λήξη του 
προγράμματος. 

Στην αντίθετη περίπτωση η επιχείρηση είναι υποχρεω¬ 
μένη να επιστρέφει το μισό της επιχορήγησης που της κα¬ 
ταβλήθηκε, μέχρι την ημέρα της απόλυσης του ατόμου. 

Εξαιρείται της υποχρέωσης αυ τής η επιχείρηση που 
δεν εξευρίσκει άλλο Άτομο με Ειδικές Ανάγκες της αυτής 
ή παραπλήσιας ειδικότητας, βεβαιουμένου τούτου από 
την αρμόδια Υπηρεσία του ΟΑΕΔ. 

Η βεβαίωση αυτή θα παραμένει στον φάκελο της επι- 
χείρησηςπουτηρείηκατάτόπο αρμόδια Υπηρεσίατου Ο¬ 
ΑΕΔ . 

Επίσης εξαιρείται της παραπάνω υποχρέωσης, ή επι¬ 
χείρηση της οποίας ο εργαζόμενος κατά το διάστημα του 
46μήνου απεχώρησε οικειοθελώς ή στρατεύθηκε ή συ- 
νταξιοδοτήθηκε. 

Στην περίπτωση αυτή η επιχείρηση θα επιχορηγηθεί κα¬ 
νονικά μέχρι την προηγούμενη της οικειοθελούς αποχώ¬ 
ρησης ή στράτευσης ή συνταξιοδότησης του Ατόμου με 
Ειδικές Ανάγκες, μη υποχρεούμενη στην αντικατάστασή 
του με άλλο άτομο με Ειδικές Ανάγκες. 

ε) Οι επιχειρήσεις που υπάγονται στο πρόγραμμα Δ (Ο¬ 
ΡΙΣΜΕΝΟΥ ΧΡΟΝΟΥ ΣΥΜΒΑΣΗΣ) εξαιρούνται του δε¬ 
σμευτικού τριμήνου (για απόλυση άλλου ΑΜΕΑ), εφ’ όσον 
η απόλυση του ατόμου αυτού είναι στα πλαίσια της ολο¬ 
κλήρωσης προηγούμενου προγράμματος. 

9. ΦΟΡΕΙΣ ΠΟΥ ΕΝΤΑΣΣΟΝΤΑΙ ΣΤΑ ΠΡΟΓΡΑΜΜΑΤΑ 

9.1. Το πρόγραμμα αφορά την επιχορήγηση Ιδιωτικών 
επιχειρήσεων, Αναπτυξιακών επιχειρήσεων Τοπικής Αυ¬ 
τοδιοίκησης (σύμφωνα μεταπροβλεπόμενα στο άρθρο 1, 
παρ. 3 και 4, του Ν. 2527/97), Συνεταιρισμών, Επαγγελ¬ 
ματικών Σωματείων και Ενώσεων αυτών, Σωματείων, Α¬ 
στικών Εταιρειών μη κερδοσκοπικού χαρακτήρα ή Κοινο¬ 
πραξιών και γενικά εργοδοτών. 

9.2. Δεν εντάσσονται στο πρόγραμμα Κρατικοί φορείς, 
ανεξάρτητα από το καθεστώς Δημοσίου ή Ιδιωτικού ή Μι¬ 
κτού Δικαίου που τους διέπει, όπως αναφέρονται στο άρ¬ 
θρο 51 του Ν. 1892/90, όπως τροποποιήθηκε μετηνπαρ. 
6, άρθρο 4 του Ν. 1943/91. 

• Οι Κρατικές ή Δημόσιες Υπηρεσίες όπως εκπροσω¬ 
πούνται από το Νομικό Πρόσωπο του Δημοσίου. 

• Οι Κρατικοί ή Δημόσιοι Οργανισμοί σαν Κρατικά 
Ν.Π.Δ.Δ. 

• Οι Κρατικές ή Δημόσιες και παραχωρηθείσες επιχει¬ 
ρήσεις, όπως η ΔΕΗ, ο ΟΤΕ, η Κρατική Ραδιοφωνία και Τη¬ 
λεόραση κ.λπ. 

• Τα κοινωφελή Ιδρύματα του Αστικού Κώδικα που πε¬ 
ριήλθαν στο Δημόσιο και χρηματοδοτούνται ή επιχορη¬ 
γούνται από αυτό. 

• Τα Κρατικά Νομικά Πρόσωπα που έχουν χαρακτηρισθεί 
από το Νόμο ή τα δικαστήρια ή Νομικά Πρόσωπα Ιδιωτικού 
Δικαίου, που χρηματοδοτούνται ή επιχορηγούνται από ο¬ 
ποιαδήποτε από τα αναφερόμενα Νομικά Πρόσωπα. 

• Δήμοι - Κοινότητες - Δημοτικά ή Κοινοτικά Ιδρύματα 
και Νομικά Πρόσωπα, καθώς και Σύνδεσμοι Δήμων και 
Κοινοτήτων. 

• Όλες γενικά οι Τράπεζες, οι πολιτικές οργανώσεις, τα 
κόμματα και τα πολιτικά και ιδιωτικά γραφεία των βου¬ 
λευτών. 

9.3. Από τους Φορείς που αναφέρονται στην παράγρα¬ 
φο 9.2. εξαιρούνται και δύνανται να επιχορηγηθούν οι ε¬ 
ταιρείες στις οποίες συμμετέχουν οι Φορείς αυτοί και οι ο¬ 
ποίες έχουν Νομική μορφή ΑΕ, ΑΕΒΕ και ΕΠΕ και λει¬ 
τουργούν με τους κανόνες του ελεύθερου ανταγωνισμού 
και δεν έχουν μονοπωλιακό προνόμιο. 

10. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ ΣΤΑ 
ΠΡΟΓΡΑΜΜΑΤΑ. 

α) Δεν επιχορηγούνται ατομικές επιχειρήσεις, εργοδό¬ 
τες για εργαζομένους, οι οποίοι είναι σύζυγοί τους ή συν¬ 
δέονται με Α' βαθμού συγγένεια (εξ αίματος ή εξ αγχι¬ 
στείας) . 

β) Ο.Ε., Ε.Ε., Α.Ε. και Ε.Π.Ε. για τους ομόρρυθμους ε¬ 
ταίρους στις Ο.Ε. και Ε.Ε., για τα μέλη του Δ.Σ. στις Α.Ε. 
και για τους διαχειριστές που έχουν εταιρική μερίδα στις 
ΕΠΕ. 


γ) Οι σύζυγοι και οι συγγενείς α’ βαθμού (εξ αίματος ή 
εξ αγχιστείας) των ομορρύθμων εταίρων στις Ο.Ε. και 
Ε.Ε., των μελών του Δ.Σ. στις Α.Ε. και των διαχειριστών 
που έχουν εταιρική μερίδα στις ΕΠΕ. 

δ) Δεν είναι δυνατόν να επιχορηγηθούν επιχειρήσεις για 
τα ίδια άτομα για τα οποία είχαν υπαχθεί σε πρόγραμμα ε¬ 
πιχορήγησης ΝΘΕ ΑΜΕΑ κατά τα έτη 1995 και 1996. 

Εξαιρούνται και δύνανται να υπαχθούν στα παραπάνω 
προγράμματα επιχειρήσεις για τα ίδια άτομα, γιατα οποία 
επιχορηγήθηκαν κατά τα έτη 1995 ή 1996 εφ'όσον: 

- πρόκειται για ένταξη στο πρόγραμμα «Δ» (ΟΡΙΣΜΕ¬ 
ΝΟΥ ΧΡΟΝΟΥ ΣΥΜΒΑΣΗΣ) 

- πρόκειται για άτομα τα οποία βρίσκονται στο όριο ηλι¬ 
κίας συνταξιοδότησης ή είναι πάνω από 45 ετών 

- πρόκειται για άτομα με ψυχιατρικά προβλήματα ή νοη- 
τική υστέρηση, κώφωση, παραπληγία, τετραπληγία κ.λπ. 

11. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΑ ΠΡΟΓΡΑΜΜΑΤΑ 
Για να υπαχθεί στα προγράμματα αυτά μία επιχείρηση 

θα πρέπει να υποβάλλει στην αρμόδια Υπηρεσία του ΟΑ- 
ΕΔ(Γρ. Εργασίας ΕΚΟή ΚΠΑή Γρ. ΕργασίαςήΥ.Ν.ήΤ.Υ.) 
τα εξής δικαιολογητικά: 

α) Αίτηση που θα περιέχει την επωνυμία της επιχείρη¬ 
σης, το αντικείμενο της οικονομικής δραστηριότητας και 
τον αριθμό των ατόμων που θα προσλάβει σύμφωνα με το 
πρόγραμμα. 

β) Υπεύθυνη δήλωση του Ν. 1599/86 ότι: 

• το τρίμηνο που προηγείται από το μήνα της πρόσλη¬ 
ψης του Ατόμου με Ειδικές Ανάγκες, δεν απέλυσε άλλα Ά¬ 
τομα με Ειδικές Ανάγκες προστατευόμενα του Ν. 1648/86 
ή ότι αυτούς που απέλυσε τους αντικατέστησε (εφ' όσον 
είχε την υποχρέωση) 

• κατά τον ενδιάμεσο χρόνο μεταξύ ημερομηνίας αίτη¬ 
σης υπαγωγής στο πρόγραμμα και ημερομηνίας έκδοσης 
της εγκριτικής απόφασης δεν θα απολύσει Άτομα με Ειδι¬ 
κές Ανάγκες 

• έλαβε γνώση και αποδέχεται τους όρους του προ¬ 
γράμματος αυτού. 

12. ΔΙΚΑΙΟΛΟΓΗΤΙΚΑ ΓΙΑ ΚΑΤΑΒΟΛΗ ΕΠΙΧΟΡΗΓΗΣΗΣ 
Γ ια την καταβολή της επιχορήγησης η επιχείρηση θα υ¬ 
ποβάλει· στην αρμόδια Υπηρεσία του ΟΑΕΔ τα εξής δικαι- 
ολογητικά: 

α) Κατάσταση χωριστή για κάθε πρόγραμμα που θα πε¬ 
ριλαμβάνει το: 

• Ονοματεπώνυμο των προσληφθέντων βάσει του προ¬ 
γράμματος. 

• Τη χρονολογία γέννησης, την ειδικότητα, το συνολικό 
αριθμό ημερών απασχόλησης. 

• Το ποσό με το οποίο βαρύνεται ο ΟΑΕΔ σύμφωνα με 
το πρόγραμμα. 

• Το συνολικό ακαθάριστο ποσό που δικαιούται ο ερ¬ 
γαζόμενος και 

• Στήλη υπεύθυνης δήλωσης, στην οποία να έχουν υ¬ 
πογράψει τα απασχοληθέντα Άτομα με Ειδικές Ανάγκες, 
ότι εργάσθηκαν και πληρώθηκαν για το χρονικό διάστη¬ 
μα, για το οποίο ζητείται η επιχορήγηση. 

Σε περίπτωση που δεν υπάρχει η ως άνω υπογραφή των 
ατόμων γιατί έχει διακοπεί η σχέση εργασίας τους με τον 
εργοδότη (απόλυση, οικειοθελής αποχώρηση κ.λπ.), θα 
λαμβάνεται ως αποδεικτικό στοιχείο απασχόλησής τους 
η κατάσταση μισθολογίου θεωρημένη από το ΙΚΑ και υ¬ 
πεύθυνη δήλωση του Ν. 1599/86 του εργοδότη, ότι απα¬ 
σχόλησε τα άτομα αυτά. 

β) Φωτοτυπημένο αντίγραφο της αναγγελίας πρόσλη- 

ψης, στην οποία θα σημειώνεται από την αρμόδια υπηρε¬ 
σία, ότι το άτομο που έχει προσληφθεί είναι προστατευό- 
μενοτου Ν. 1648/86 (μόνο για την πρώτη φορά υποβολής 
των δικαιολογητικών). 

γ) Βεβαίωση ασφαλιστικής και φορολογικής ενημερό¬ 
τητας ή βεβαίωση οφειλής, εφ’ όσον πρόκειται να κατα¬ 
βληθεί επιχορήγηση άνω των διακοσίων χιλιάδων 
(200.000) δραχμών. 

Ειδικά για την επιχορήγηση του πρώτου διμήνου, αρκεί 
υπεύθυνη δήλωση του Ν. 1599/86 του εργοδότη, ότι θα 
καταβληθούν οι ανάλογες εισφορές μέσα στις νόμιμες 
προθεσμίες. 

δ) Βιβλιάριο αγοράς ενσήμων (επικυρωμένες φωτοτυ¬ 
πίες). 

ε) Κατάσταση ασφάλισης προσωπικού. 

Είναι δυνατή η καταβολή της επιχορήγησης και σε πε¬ 
ρίπτωση που οι φορείς κοινωνικής ασφάλισης έχουν επι¬ 
βάλλει στην επιχείρηση πράξη εισφορών και έχουν προ¬ 
χωρήσει σε διακανονισμό της καταβολής των εισφορών 
αυτών, οπότε αρκεί η προσκόμιση της πράξης αυτής και 
του διακανονισμού. 

στ) Επικυρωμένη φωτοτυπία αστυνομικής ταυτότητας 
τωνπροσληφθέντων μισθωτών. 

ζ) Η πρώτη επιχορήγηση θα καταβάλλεται στην επιχεί¬ 
ρηση μετά από δίμηνη τουλάχιστον απασχόληση του ερ¬ 
γαζομένου. Στη συνέχεια και μέχρι τη λήξη του 36μήνου, 
θα καταβάλλεται κάθε μήνα και εντός είκοσι (20) εργασί¬ 
μων ημερών από την υποβολή της αίτησης για την εί¬ 
σπραξη της επιχορήγησης. 

13. ΑΞΙΩΣΕΙΣ ΕΡΓΟΔΟΤΩΝ - ΠΑΡΑΓΡΑΦΗ 

Αξιώσεις εργοδοτών για είσπραξη επιχορήγησης για ά¬ 
τομα που θα υπαχθούν στα προγράμματα αυτής της από¬ 
φασης, ασκούνται μέσα σε έξι (6) το αργότερο μήνες από το 
μήνα της πραγματικής απασχόλησης των ατόμων αυτών. 

Μετά την παρέλευση της προθεσμίας αυτής η αξίωση 
παραγράφεται. 

14. ΕΝΣΤΑΣΕΙΣ - ΕΠΙΛΥΣΗ ΔΙΑΦΟΡΩΝ 

Για κάθε διαφορά που τυχόν θα προκύπτει κατά την ε¬ 
φαρμογή του προγράμματος μεταξύ εργοδότη και ΟΑΕΔ 
(π.χ. εκπρόθεσμη αίτηση υπαγωγής στο πρόγραμμα, εκ¬ 
πρόθεσμη αντικατάσταση, εκπρόθεσμη αξίωση για κατα¬ 
βολή της επιχορήγησης κ.λπ.), θα εκδίδεται απορριπτική 
απόφαση από το Γρ. Εργασίας ΕΚΟ, ΚΠΑ, Γρ. Εργασίας, 
Υ.Ν., Τ.Υ., η οποία θα διαβιβάζεται προς επίλυση στην αρ¬ 
μόδια Περ/κή Δ/νση. 

Σε περίπτωση έκδοσης απορριπτικής απόφασης από 
τον Περ/κό Δ/ντή ο ενδιαφερόμενος δύναται εντός τριά¬ 
ντα (30) ημερών από την κοινοποίησή της, να ασκήσει έν¬ 
σταση και η διαφορά θα επιλύεται από το Δ.Σ. του ΟΑΕΔ, 
μετά από εισήγηση της Υπηρεσίας Ειδικών Κοινωνικών Ο¬ 
μάδων. 

15. ΣΥΣΤΗΜΑ ΕΛΕΓΧΟΥ ΚΑΙ ΠΑΡΑΚΟΛΟΥΘΗΣΗΣ 

α) Πριοκειμένου να εξασφαλισθεί η αποτελεσματικότη- 
τα των ενεργειών απασχόλησης, λαμβάνονται τα ανα¬ 
γκαία μέτρα με σκοπό: 

- Την πιστή τήρηση των Εθνικών διατάξεων. 

- Την ορθή υλοποίηση των ενεργειών και τη διαπίστωσή 
του εάν αυτές είναι σύμφωνες με τις ισχύουσες ρυθμί¬ 
σεις. 

- Την πρόληψη ή την διαπίστωση τυχόν παραβάσεων και 
την επιβολή κυρώσεων. 

- Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 


β) Οι ελεγχόμενες επιχειρήσεις υποχρεούνται: 

- Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

- Ν α τηρούντο αποδεικτικά στοιχεία και έγγραφα που α- 
ναφέρονται στην παρούσα ΥΑ για 6 μήνες μετά τη λήξη 
του προγράμματος. 

γ) Για την ομαλή πορεία των προγραμμάτων με σκοπό 
την επίτευξη των στόχων τους, ώστε να μην υπάρχουν α¬ 
ποκλίσεις, ανά 3μηνο θαπαρακολουθούνται: 

- οι εγκριθείσες θέσεις 

- η κάλυψη των θέσεων 

- η καταβολή των επιχορηγήσεων κ.λπ. 

16. ΔΙΑΔΙΚΑΣΙΑ ΕΛΕΓΧΟΥ 

α) Ο έλεγχος των προγραμμάτων απασχόλησης των ε¬ 
πιχειρήσεων διενεργείται από δύο (2) υπαλλήλους - ελε¬ 
γκτές και υλοποιείται σε τρεις βαθμίδες. 

αα) Πρωτοβάθμιος που διενεργείται από υπαλλήλους 
των Γραφείων ΕΚΟ, ΚΠΑ, Γ ρ. Εργασίας, Υ.Ν., Τ.Υ.,του Ο¬ 
ΑΕΔ μετά από εντολή του Προϊσταμένου τους. 

ββ) Δευτεροβάθμιος που διενεργείται από υπαλλήλους 
των Υπηρεσιών των οικείων Περ/κών Δ/νσεων του ΟΑΕΔ, 
μετά από εντολή του Περ/κού Δ/ντή και σύμφωνη γνώμη 
του Διοικητή του ΟΑΕΔ. 

γγ) Τριτοβάθμιος που διενεργείται με εντολή της Διοί¬ 
κησης του ΟΑΕΔ και από υπαλλήλους που ορίζει αυτή. 

β) Σκοπός του ελέγχου είναι η εξακρίβωση της ορθής ή 
μη υλοποίησης του προγράμματος απασχόλησης. 

γ) Κατά τον έλεγχο για τη διαπίστωση της υλοποίησης 
του προγράμματος θα συντάσσεται έκθεση. 

17. ΑΝΑΔΡΟΜΙΚΗ ΙΣΧΥΣ ΠΡΟΓΡΑΜΜΑΤΩΝ 

Στα παραπάνω προγράμματα είναι δυνατόν να υπα¬ 
χθούν και να επιχορηγηθούν επιχειρήσεις που προσέλα- 
βαν Άτομα με Ειδικές Ανάγκες από 1-7-1998 και μέχρι 30 
ημέρες από την κοινοποίηση της απόφασης αυτής στις 
αρμόδιες υπηρεσίες του Ο.Α.Ε.Δ. 

Στις περιπτώσεις αυτές ως κρίσιμο τρίμηνο, θα εξετά¬ 
ζεται το τρίμηνο που προηγείται του μήνα πρόσληψης του 
Ατόμου με Ειδικές Ανάγκες. 

18. ΛΗΞΗ ΙΣΧΥΟΣ ΤΗΣ ΑΠΟΦΑΣΗΣ 

Η ισχύς της απόφασης αυτής λήγει στις 30 Ιουνίου 
1999, εκτός εάν ο αριθμός των προβλεπομένων θέσεων 
πληρωθεί νωρίτερα. 

19. ΚΑΛΥΨΗ ΔΑΠΑΝΗΣ 

α) Από τις διατάξεις της παρούσας απόφασης προϋπο¬ 
λογίζεται ότι θα προκληθεί δαπάνη δύο δισεκατομμυ¬ 
ρίων, τετρακοσίων τριάντα δύο εκατομμυρίων 
(2.432.000.000) δραχμών, η οποία αναλύεται ως εξής: 

• για το οικονομικό έτος 1998, εκατόν είκοσι πέντε εκα- 
τομμύρια (125.000.000) δραχμές, 

• για το οικονομικό έτος 1999, επτακόσια σαράντα επτά 
εκατομμύρια (747.000.000) δραχμές, 

• για το οικονομικό έτος 2000, ένα δισεκατομμύριο 
τριάντα εκατομμύρια (1.030.000.000) δραχμές, 

• και για το οικονομικό έτος 2001, πεντακόσια τριάντα 
εκατομμύρια (530.000.000) δραχμές. 

β) Για τη ν ανωτέρω δαπάνη έχει εγγράφει πίστωση στον 
προϋπολογισμό του ΟΑΕΔ έτους 1998 ύψους εννιακο- 
σίων εξήντα εκατομμυρίων (960.000.000) δραχμών με τα 
στοιχεία Κ639β'. 

Γ ια το οικονομικό έτος 1998 εγκρίθηκε από τον κρατικό 

προϋπολογισμό επιχορήγηση ύψους 270.000.000 δρχ. 
(Άρθρο 9του Ν. 1346/83). 

Η ανωτέρω δαπάνη δεν βαρύνει τον κρατικό προϋπολο¬ 
γισμό και ως εκ τούτου δεν εμπίπτε στην παρ. 3 του άρ¬ 
θρου 22 του Ν. 2362/95 (περί Δημοσίου Λογιστικού). Για 
το λόγο αυτό δεν απαιτείται σύμπραξη του Υπουργού Οι¬ 
κονομικών. 


Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 23 Ιουλίου 1998 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΠ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμαύ 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 >» 

3.500 » 

Γ' (Διορισμοί, απολύσεις κ.λπ. Δημ. Υπαλλήλων) 

15.000 .» 

750 .. 

Δ' (Απαλλοτριώσεις, πολεοδομία κ.λπ.) 

70.000 .· 

3.500 » 

Αναπτυξιακών Πράξεων (Τ.Α.Π.Σ.) 

30.000 >. 

1.500 .. 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 >» 

750 » 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 >■ 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 .. 

500 » 

Ανωνύμων Εταιρειών & Ε.Π.Ε. 

250.000 »> 

12.500 .. 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

’ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























